แนวโน้มดัชนีเช้าแกว่งแคบตามภูมิภาค
นักวิเคราะห์ฯคาดตลาดหุ้นไทยเช้านี้แกว่งตัวกรอบแคบเช่นเดียวกับภูมิภาค และความผันผวนยังคงมีอยู่&nbsp; ไร้ปัจจัยใหม่-ต่างชาติชะลอ
28 ธ.ค. 2553

นักวิเคราะห์ฯคาดตลาดหุ้นไทยเช้านี้แกว่งตัวกรอบแคบเช่นเดียวกับภูมิภาค และความผันผวนยังคงมีอยู่  ไร้ปัจจัยใหม่-ต่างชาติชะลอ
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบทิศทางเดียวกับตลาดหุ้นอื่นในภูมิภาค และความผันผวนยังคงมีอยู่ระดับหนึ่ง โดยมองว่าเมื่อดัชนีปรับตัวขึ้นไปชนแนวต้านที่ 1,025 จุด จะมีแรงขายทำกำไรสลับออกมา และถ้าดัชนีปรับตัวลงมาชนแนวรับที่ 1,015 จุดจะมีแรงซื้อกลับขึ้นไป
ตลาดช่วงนี้ขาดปัจจัยใหม่ที่เข้ามาขับเคลื่อน ปัจจัยที่ช่วยหนุนตลาดขณะนี้คือราคาน้ำมันดิบที่ยังคงทรงตัวอยู่ในระดับสูง ทั้งนี้ นักลงทุนต่างชาติชะลอลงทุนเนื่องจากเป็นช่วงวันหยุดยาวเทศกาลคริสต์มาสต่อเนื่องไปถึงปีใหม่ ขณะที่นักลงทุนในประเทศทั้งสถาบันและกองทุนยังคงเข้าซื้อและมีอิทธิพลต่อตลาดอยู่พอสมควร พร้อมให้กรอบการแกว่ง 1,015-1,025 จุด